LATVIJAS REPUBLIKAS MINISTRU KABINETS

2019.gada Noteikumi Nr.\_\_

Rīgā (prot. Nr.\_\_§\_)

**Grozījums Ministru kabineta 2013. gada 26. novembra noteikumos Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”**

Izdoti saskaņā ar likuma “Par Valsts ieņēmumu dienestu”

8. panta 3. punktu

Izdarīt grozījumu Ministru kabineta 2013. gada 26. novembra noteikumos Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (Latvijas Vēstnesis, 2013, 233. nr.; 2016, 159. nr.; 2017, 158. nr.; 2019, 13. nr.) un papildināt noteikumus ar 32.2, 32.3, 32.4, 32.5, 32.6 un 32.7 punktu šādā redakcijā:

“32.2 Valsts ieņēmumu dienests 15 dienu laikā pēc šo noteikumu 32.3., 32.5., 32.6., 32.8. un 32.9. apakšpunktā minētās valstij piekritīgās mantas pieņemšanas un uzskaitīšanas nosūta attiecīgajām valsts institūcijām uzaicinājumu bez maksas pārņemt valstij piekritīgo mantu. Uzaicinājumam tiek pievienoti dokumenti, uz kuru pamata valstij piekritīgā manta ņemta uzskaitē.

32.3 Valsts ieņēmumu dienests 15 dienu laikā pēc šo noteikumu 32.4. apakšpunktā minētās valstij piekritīgas mantas pieņemšanas un uzskaitīšanas nosūta attiecīgajai pašvaldībai informāciju lēmuma pieņemšanai.

32.4 Valsts ieņēmumu dienests 15 dienu laikā pēc atteikuma saņemšanas no attiecīgās pašvaldības, bet ne vēlāk kā 45 dienu laikā no piedāvājuma nosūtīšanas attiecīgajai pašvaldībai par šo noteikumu 32.4. apakšpunktā minēto valstij piekritīgo mantu pārņemšanu nosūta informāciju valsts akciju sabiedrībai “Privatizācijas aģentūra”.

32.5 Pašvaldība 15 dienu laikā pēc lēmuma pieņemšanas par šo noteikumu 32.4. apakšpunktā minēto valstij piekritīgo mantu pārņemšanu nosūta attiecīgo informāciju Vides aizsardzības un reģionālās attīstības ministrijai un Valsts ieņēmumu dienestam. Vides aizsardzības un reģionālās attīstības ministrija sagatavo Ministru kabineta rīkojumu par attiecīgā īpašuma nodošanu pašvaldībai un noteiktā kārtībā to iesniedz izskatīšanai Ministru kabinetā.

32.6 Valsts ieņēmumu dienests šo noteikumu 32.4. un 32.7. apakšpunktā noteiktajām institūcijām 15 dienu laikā pēc informācijas saņemšanas par attiecīgu spēkā stājušos Ministru kabineta rīkojumu nosūta uzaicinājumu bez maksas pārņemt valstij piekritīgo mantu. Uzaicinājumam tiek pievienoti dokumenti, uz kuru pamata valstij piekritīgā manta ņemta uzskaitē.

32.7 Izdevumus, kas veidojas no brīža, kad manta piekrīt valstij līdz brīdim, kad tā tiek nodota bez maksas, sedz:

32.71.  attiecīgais valdītājs - gadījumā, ja attiecīgā pašvaldības dome nav pieņēmusi lēmumu vai atsakās pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.5., 32.6., 32.8. un 32.9. apakšpunktā minētajos gadījumos;

32.7 2. pārvaldītājs - šo noteikumu 32.3. apakšpunktā minētajā gadījumā;

32.7 3. attiecīgā pašvaldība - gadījumā, ja attiecīgā pašvaldība ir pieņēmusi lēmumu pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.7. apakšpunktā minētajā gadījumā.”

### **Ministru prezidents A. K. Kariņš**

**Ekonomikas ministrs R. Nemiro**

**Iesniedzējs:**

**Ekonomikas ministrs R. Nemiro**

**Vīza:**

**Valsts sekretārs Ē. Eglītis**